Doxyhexal a slnko
Dobrý deň

Uživam doxyhexal už 8 dní mam ho na 20 . 100mg rano 100 večer .
Môže slnko znížiť efektívnosť lieku ? 
Neprecital som si že je fotosenzitivne atb a opaloval som sa asi 2 hodiny . Kožnu reakciu som nedostal .
Dobrý deň,
Ďakujeme za vašu otázku. Slnečné žiarenie neovplyvňuje účinok lieku Doxyhexal. Počas užívania tohto lieku sa však nesmiete vystavovať priamemu slnečnému žiareniu z dôvodu, že sa môže u vás objaviť nadmerná reakcia na spálenie sa (fotosenzitivita). Jej prejavom môže byť tiež fotoonycholýza (oddelenie nechtu od nechtového lôžka).
Počas liečby doxycyklínom sa preventívne zdržiavajte v tieni (najmä medzi 10.00 a 14.00). Treba mať na pamäti, že slnečné lúče odrážajúce sa od vody, piesku a snehu môžu pôsobiť výraznejšie. Noste tričko s dlhým rukávom, dlhé nohavice, slnečné okuliare a dostatočnú pokrývku hlavy, aby bolo vystavenie sa slnečným lúčom minimálne. Odporúča sa používať krémy na opaľovanie s ochranným faktorom aspoň 30.
Prajem pekný zvyšok dňa.
S pozdravom
Mgr. Tamara Jakúbeková